கேள்வி: பி. வி. ராகவலு - ஆரம்பகால வாழ்க்கை பற்றி விளக்கவும்.
பதில்: ராகவலு ஆந்திராவின் பிரகாசம் மாவட்டத்திலுள்ள பெதமபோடு என்ற கிராமத்தில், புன்னம்மா மற்றும் வெங்கட சுப்பய்யா ஆகியோருக்கு மகனாகப் பிறந்தார். கந்துகூரில் பள்ளீப்படிப்பை முடித்த பின்னர், ஆந்திர கிறிஸ்தவக் கல்லூரியில் இடைநிலை படிப்பை முடித்தார். அறிவியல் பட்டப்படிப்புக்காக பாப்டல வேளாண்மை கல்லூரியில் சேர்ந்தார். ஆனால் படிப்பை முடிக்க இயலவில்லை. பின்னர் அவர் தனது கலை இளங்கலை படிப்புக்காக காவாலி கல்லூரியில் சேர்ந்தார் என்றாலும் இறுதி ஆண்டு படிப்பின் போது நாட்டில் அவசரநிலை வரவே, கட்சியின் முழுநேர பணிகளுக்காக நெல்லூர் மாவட்டத்துக்கு சென்றார்.
கேள்வி: பி. வி. ராகவலு - குடும்ப வாழ்க்கை குறித்து விரிவாக சொல்லுங்கள்.
பதில்: ராகவலு இந்திய தொழிற் சங்க மையம் ஆந்திரா மாநில துணைத் தலைவரும் அனைத்திந்திய ஜனநாயக மாதர் சங்கம் பொதுச் செயலாளருமான புண்யாவதியை திருமணம் செய்துகொண்டார். அவர்களின் ஒரே மகளின் பெயர் சுரூஜனா என்பதாகும். அவர் ஜவஹர்லால் நேரு பல்கலைக்கழகத்தில் தனது சக மாணவரான முகம்மது சஹீர் என்பவரை திருமணம் செய்துகொண்டுள்ளார்.